jkorsvik/nowiki_second_scrape_merged huggingface dataset:
Martin Snoer Raaschou

Martin Snoer Raaschou (født 1983) er en dansk psykolog og lyriker utdannet i 2006 fra Forfatterskolen i København, der han studerte sammen med blant andre Christina Hagen Nielsen, Karin Toft, Ea Jeppesen og Lars Bo Nørgaard. Han har bidratt med tekster til tidsskrifter og til Forfatterskolens avgangsantologi i 2006.
Han har studert psykologi ved Syddansk Universitet, men var pr. 2016 bosatt i Katmandu i Nepal. Raaschou er også del av dikterkollektivet og forlaget Koordinat.
I 2015 debuterte han med diktsamlingen Blå himmel hver dag på danske Kronstork forlag. Samlingen består av fem langdikt der forfatteren kretser om eksistensialene - døden, skapelsen, mytene og meningen. Det kan også spores påvirkning fra buddhistisk (øko-) holisme i hans dikt.
I Raaschous diktfilm Sabeijana stiller en nepalesisktalende stemme en rekke essensielle spørsmål mens pårørende legger blomsterkranser over en avdød i liksvøp. Filmen er tatt opp ved bålplassene ved Bagmatifloden i tempelkomplekset Pashupatinath i Katmandu, og er basert på diktet «Alle» i diktsamligen Blå himmel hver dag.


== Utgivelser ==
Forfatterskolens Afgangsantologi 2006 ISBN 8791407214
Blå himmel hver dag, Kronstork, 2015 (Dikt) ISBN 9788793206038


== Referanser ==


== Eksterne lenker ==
Forfatterens blogg
Star Wars: Starfighter

Star Wars: Starfighter er et actionspill utviklet og utgitt av LucasArts. Handlingen foregår i forkant av slaget om Naboo i filmen Star Wars Episode I: Den skjulte trussel. Spilleren spiller side om side med 3 andre starfighterpiloter og man kan styre flere forskjellige romskip i det man forsøker å hindre invasjonen som truer Naboo.Ti måneder etter utgivelsen på PlayStation 2 ble en Xbox-versjon utgitt under navnet Star Wars: Starfighter: Special Edition med forbedret grafikk og flerspiller-funksjoner. En oppfølger ble utgitt den 10. mars 2002 ved navn Star Wars: Jedi Starfighter.


== Handling ==
Historien begynner med å vise en av de fire hovedpersonene, Rhys Dallows, et medlem av Naboo Royal Space Fighter Corps (NRSFC) som er på pilot på en N-1 Naboo Starfighter. Han klarer å sprenge en droide-stjernefighter, men blir deretter skutt ned av et annet romskip. Det avsløres denne hendelsen bare var noe Rhys drømte, når han blir vekket av Essara Till - som trener ham opp i grunnleggende manøvrering og kamp. De blir deretter henvist til å forsvare dronningen av Naboo, når de møter embetsmenn fra Trade Federation. Men dette blir avslørt å være en felle. Essara blir drept av et uidentifisert romskip, mens Rhys overlever og blir senere reddet av Toydarian Reti.
På dette tidspunktet skifter historien til synspunktet til Vana Sage, en leiesoldat ansatt av Trade Federation. Hun hjelper til med å teste romskipet Scarab Starfighter. Men etter at hun har ødelagt en rekke jagerfly, avskjærer astromech-droiden hennes, Mod-3, en sending om den ulovlige invasjonen av Naboo. Men forbundet avslutter deretter hele kontrakten hennes og sender utallige droider, deretter en tropp med leiesoldater etter henne. En av disse droidene fører henne deretter til en produksjonsfabrikk på den vulkanske planeten Eos.
Fabrikken forsøker å ta henne til fange, men hun slipper unna ved å ødelegge generatorene. Nym, en Feeorin-pirat som Vana hadde klart å fange før spillet finner sted, hadde stukket av og truet nå med å drepe Vana. Rhys, Vana, Nym og Reti allierer seg i et forsøk på å stoppe Trade Federation en gang for alle. Gruppen gjennomfører en gerilja-kampanje mot forbundet samtidig som de ødelegger droide-fabrikken på Eos, deaktiverer et Trade Federation-fraktskip og stjeler forsyninger.


== Mottagelse ==
Star Wars: Starfighter ble møtt med positive til gjennomsnittlige anmeldelser. Nettsidene GameRankings og Metacritic ga PlayStation 2-versjonen en score på henholdsvis 86,01% og 84/100. Xbox-versjonen fikk henholdsvis 76,70% og 76/100. PC-versjonen fikk derimot 71,55% og 71/100.


== Referanser ==
Star Wars: Jedi Starfighter

Star Wars: Jedi Starfighter er et actionspill utviklet og utgitt av LucasArts for konsollene PlayStation 2 og Xbox. Spillet ble utgitt den 10. mars 2002 rett før utgivelsen av filmen Star Wars Episode II: Klonene angriper. Handlingen i spillet finner sted i forkant av hendelsene i filmen Klonene angriper og under slaget om Geonosis. Jedi Starfighter er en oppfølget til Star Wars: Starfighter som ble utgitt året i forveien.


== Mottagelse ==
Jedi Starfighter ble møt med positive anmeldelser ved utgivelsen. Nettsidene GameRankings og Metacritic ga spillet en score på 81,96% og 81/100 for PlayStation 2 utgaven, mens Xbox versjonen fikk en score på henholdsvis 78,35% og 78/100.


== Referanser ==
Tupaia (slekt)

For den historiske personen, se Tupaia
Tupaia er en slekt av trespissmus. Det er den vanligste og mest artrike slekten, og er de dyrene man vanligvis snakke rom når man bruker ordet «trespissmus». Alle er ekornstore smådyr som lever i trær i Sørøst-Asia. Navnet Tupaia betyr nettopp ekorn eller ekornliknende på malayisk. De er insektetere eller nektarspisere, om mange av artene er pollinatorer for flere plantetyper, blant annet banafamilien.


== Arter ==
Nordlig trespissmus, T. belangeri
T. chrysogaster
stripete trespissmus, T. dorsalis
Vanlig trespissmus, T. glis
T. gracilis
Javatrespissmus, T. javanica
T. longipes
Pygmetrespissmus, T. minor
T. moellendorffi
Fjelltrespissmus, T. montana
T. nicobarica
T. palawanensis
T. picta
T. splendidula
Stor trespissmus, T. tana


== Synonymer ==
Slekten Tupaia har hatt en rekke publiserte synonymer gjennom tidene. Noen skyldes forvirring om hva som var beskrevet fra før, og noen er rene skrivefeil:
Chladobates Schinz, 1824
Cladobates F. Cuvier, 1825
Gladobates Schinz, 1824
Glipora Jentink, 1888
Glirisorex Scudder, 1882
Glisorex Desmarest, 1822
Glisosorex Giebel, 1855
Hylogale Temminck, 1827
Hylogalea Schlegel and Mueller, 1843
Lyonogale Conisbee, 1953
Palaeotupaia Chopra and Vasishat, 1979
Sorex-glis É. Geoffroy and F. Cuvier, 1822
Tana Lyon, 1913
Tapaia Gray, 1860
Tupaja Haeckel, 1866
Tupaya É. Geoffroy and F. Cuvier, 1822


== Referanser ==


== Eksterne lenker ==
(en) Tupaia i Encyclopedia of Life 
(en) Tupaia i Global Biodiversity Information Facility 
(en) Tupaia hos Fossilworks 
(en) Tupaia hos ITIS 
(en) Tupaia hos NCBI 
(en) Kategori:Tupaia – bilder, video eller lyd på Wikimedia Commons 
Tupaia – detaljert informasjon på Wikispecies
John Betjeman

John Betjeman (født 28. august 1906 i London, død 19. mai 1984 i Trebetherick i Cornwall) var en engelsk poet, litteraturkritiker og kringkastingsmann, kjent også for sin presentasjon av og kunnskap innen arkitektur. 


== Liv og virke ==


=== Bakgrunn ===
John Betjemans far var møbelsnekker og familien var av nederlandsk avstamning. Etternavnet var opprinnelig bokstavert Betjemann, men den siste n-en ble fjernet i tiden omkring første verdenskrig for at skrivemåten skulle distansere seg fra typisk tysk stavemåte.
Han vokste opp i London-forstaden Highgate. Han studerte ved Oxford, men fordi han forsømte sine studier oppnådde han aldri en akademisk grad. I Summoned by Bells (1960) har han skrevet om sin barndom og om studentdagene. 


=== Karriere ===
Bentjeman arbeidet innen undervisning og senere som journalist. Han var også engasjert i spionasje under andre verdenskrig. 
Betjeman tok ikke seg selv så høytidelig og hans poesi er svært tilgjengelig. Han skrev personlig, noen ganger lyrisk, men også humoristiske og satiriske dikt - i et enkelt språk. Hans poesi ble møtt med interesse fra et bredt publikum og han ble også en populær TV-personlighet. Karakteristisk for hans poesi er at han i nesten alle sine dikt refererer til et sted; ofte en landsby, eller noen ganger en bygning.
Betjeman var også en autoritet innen britisk arkitektur og prøvde å øke interessen for arkitektoniske spørsmål.
I 1969 ble han adlet som Sir. I 1972 fikk han æresbevisningen Poet laureate of the United Kingdom. Etter hans død ble han etterfulgt som poet laureate av Ted Hughes.
Betjeman døde av Parkinsons sykdom i 1984. Han er gravlagt på St. Enodoc kirkegård i Cornwall.


== Utdrag ==
Utdrag fra «I Westminster Abbey»:

Let me take this other glove off 
As the vox humana swells, 
And the beauteous fields of Eden 
Bask beneath the Abbey bells, 
Here, where England's statesman lie, 
Listen to a lady's cry.Gracious Lord, oh bomb the Germans. 
Spare their women for Thy Sake, 
And if that is not too easy 
We will pardon Thy Mistake. 
But, gracious Lord, whate'er shall be, 
Don't let anyone bomb me.


== Verk ==
Mount Zion (1931)
Ghastly good taste (1933)
Continual dew (1937)
Antiquarian prejudice (1939)
Old lights for new chancels (1940)
New bats in old belfries (1945)
Slick but not streamlined (1947)
Selected poems (1948)
First and last loves (1952)
A few late chrysanthemums (1954)
Collected poems (1958)
Guide to English parish churches (1958)
Summoned by bells (1960)
High and low (1966)
Victorian and Edwardian London (1969)
Collected poems (1971)
London's historic railway stations (1972)
A nip in the air (1974)
Uncollected poems (1984)


== Referanser ==


== Eksterne lenker ==
(en) John Betjeman – kategori av bilder, video eller lyd på Commons 
(en) John Betjeman på Internet Movie Database 
(en) John Betjeman hos The Movie Database 
(en) John Betjeman på Discogs 
(en) John Betjeman på MusicBrainz 
(en) John Betjeman hos The Peerage 
(en) Offisiell Betjemansite
Høyesterettsjustitiarius

Høyesterettsjustitiarius eller Høyesteretts justitiarius er den dommeren som leder Norges Høyesterett. Høyesterettsjustitiarius er nasjonalt rangert som nummer fire etter Kongen, stortingspresidenten og statsministeren, men foran utenriksministeren.Grunnloven § 86 og § 88 beskriver høyesterettsjustitiarius’ virksomhet. Vedkommende har også forsete i riksretten. Når Høyesterett samles i storkammer, ledes retten av høyesterettsjustitiarius.
Toril Marie Øie er Norges 20. høyesterettsjustitiarius og den første kvinnen i embetet.


== Liste over Norges høyesterettsjustitiarier ==


== Se også ==
Liste over Norges høyesterettsdommere


== Litteratur ==
Norges Høyesterett. Oslo: Aschehoug. 1998. ISBN 8203222498.  


== Referanser ==


== Eksterne lenker ==
Offisielt nettsted
Båtshake

En båtshake er et utstyr som mest brukes når en båt skal legge til eller gå ut fra en brygge, tilsvarende en stokk eller stang, men en båtshake må ha en butt ende for å kunne skyve fra når båten forlater bryggen og med en krok som brukes nå båten legger til. I tillegg bør den ha et tau festet den andre ende, gjerne med en ring festet til.Båthaken kan også brukes for å plukke opp ting som ligger i vannet, som skrot, eller en som har vært så uheldig og falt overbord, så vel som å fiske opp andre gjenstander.


== Boat hook drill ==
I den britiske marine har de en seremoni kalt "Boat Hook Drill" som alltid må utføres nå båten legger til eller går ut.


== Referanser ==
Jacob Fabricius

Jacob Fabricius, egentlig Faber, (født 28. august 1576 i Rostock, død 14. august 1652 i København) var en tysk medisiner, astronom og dikter. Fabricius var to ganger rektor ved Universitetet i Rostock og livlege for det danske kongehus.


== Liv ==
Jacob Fabricius var sønn av bakermester og medlem av Hundertmänner-Kollegium i Rostock, Heinrich Schmidt og hans kone Dorothea (født Wulf). Han var elev ved sin hjembys Große Stadtschule, og fikk undervisning av Nathan Chyträus. Fabricius var også elev av Lucas Lossius ved skolen i Lüneburg. I 1595 begynte han et studium ved Universitetet i Rostock. Deretter var han i fire år elev av astronomen Tycho Brahe ved hans observatorium Uranienborg på den danske øya Ven, før han gjorde en studiereise til Nederland og England. Endelig var Fabricius magister og Poeta laureatus i Leipzig.
I 1602 avla han doktorgradseksamen i medisin ved Universitetet i Jena og reiste året etter til Rostock der han slo seg ned som lege og arbeidet aktivt i kampen mot pestsykdommen. 17. januar 1607 ble Fabricius kalt til livlege i Schwerin av hertuginne Sophia.
10. juni 1612 ble Jacob Fabricius professor i medisin og høyere matematikk ved Universitetet i Rostock. Han overtok embetet etter Wilhelm Lauremberg (1547 til 1612). 1632 og 1636 var han rektor ved Universitetet. Fra 1637 til sin død i 1652 var han livlege for de danske kongene Christian IV og Friedrich III i København, men beholdt likevel sitt professorat i Rostock.
Fabricius var gift med Margarethe (Margaretha) Müller. Deres datter Elisabeth Fabricius (d. 1656) giftet seg i 1631 med Fabricius' elev, den senere professor Simon Pauli (Rostock 1603-80 Kbh.) (g. 2. gang med Anne Didriksdatter Bartsker [d. 1686], halvsøster av Caspar Rasmussen Bartholin [1662 Kbh.-1702 
Odense Købstad], hvis mor, Magdalene Helmersdatter Rhode, også var mor til Anne Bartsker), hvis sønn, Jacob Henrich Pauli (1637 Rostock-1704 Glückstadt), ble adlet v. Rosenschild i 1698.


== Verk ==
Periculum medicum seu juvenilium foeturae priores, 1600
Uroscopia s. de urinis tractatus, 1605
Nonnulla de medicinae et philosophiae conjunctione, 1620
Exerc. de dysenteria, privatim et populatim grassante, 1627
Institutio medici practicam aggredientis, 1639


== Referanser ==


== Litteratur ==
Ludwig Fromm: Faber, Jacob. I: Allgemeine Deutsche Biographie (ADB). Bind 6, Duncker & Humblot, Leipzig 1877, S. 492


== Eksterne lenker ==
Tekster av og om Jacob Fabricius
Litteratur om Jacob Fabricius i Landesbibliographie Mecklenburg-Vorpommern
Jacob Fabricius i Catalogus Professorum Rostochiensium
Strømsfoss

Strømsfoss er et sted i Aremark kommune i Østfold. Det ligger ved nordenden av innsjøen Ara, og har vokst fram rundt Strømsfossen i Strømselva, som stedet har navn etter. Ved fossen ligger Strømsfoss sluser og Strømsfoss kraftverk og en mølle med museum og kunstgalleri. Stedet har dagligvareforretning, trelastlager og bensinstasjon. På begge sider av slusene ligger gjestehavner for fritidsbåter på kanalen.Strømsfoss første mølle ble bygget av kanalbyggeren Engebret Soot, som også anla teglverk, fargeri og garveri.
Strømsfoss mølle var i drift til 1966. Den er siden blitt restaurert, og i 1995 ble den etablert som riksmuseum for møller.Ved Strømsfoss møtes tre fylkesveier: Fv21, Fv124 og Fv1318. Men også tidligere har Strømsfoss vært et knutepunkt for ferdsel i Aremark. Den viktigste ferdselsåra var Haldenkanalen med Strømsfoss sluser, som ble bygget midt på 1800-tallet. Tidligere gikk også ferdselsveien fra bygdene langs riksgrensa herfra «over fjella» til midtbygdene i fylket.


== Referanser ==
Rosia Bay

Rosia Bay («Rosia-bukta») er den eneste naturlige havnen i Gibraltar, den britiske oversjøiske territoriet ved sørenden av Den iberiske halvøya. Bukta ble tidligere referert til Rosia Harbour, havnen Rosia, og er lokalisert på sørvestsiden av Gibraltar. Den var stedet for den britiske marinens verftkompleks for forsyninger som ble bygget tidlig på 1800-tallet slik at skip kunne ankre opp og motta forsyninger, inkludert mat og vann. Viseadmiral Horatio Nelson fikk forsyninger for sin middelhavsflåte ved Rosia Bay. Det var også til den samme ankerplassen som hans skip HMS «Victory» ble buksert etter Nelsons død i slaget ved Trafalgar i 1805. Området er også lokaliseringen av batterier, inkludert Parson's Lodge ved sørenden av bukta og ved Napier av Magdala i nordenden. På 2000-tallet ble Rosia Bay fokus var en kontrovers som følge av regjeringens riving av de historiske vanntankene i Rosia og byggingen av det overkommelige husutviklingsprosjektet Nelson's View, som gjorde det nødvendig å flytte eierne av det tilstøtende Rosia Cottages som har sin opprinnelse på 1800-tallet.


== Havnekomplekset ==
Rosia Bay representerer Gibraltars eneste naturlige havn. Bukta har navn etter klosteret Rosia i nordlige Italia.Fram til 2006 var Rosia Bay stedet for et verftkompleks (Victualling Yard) som hadde anlegg for forsyninger, inkludert vanntanker. Dette året ble de historiske vanntankene revet av Gibraltars regjering, til tross for stor offentlig motstand, for å gi plass til en større boligblokk, Nelson's View. Mens forsyningsbasen og Rosia-moloen har forblitt intakt, ankomsten til verftkomplekset er kun en del av hva som har blitt listet med Gibraltar Heritage Trust.


== Referanser ==


== Eksterne lenker ==
(en) Rosia Bay, Gibraltar – kategori av bilder, video eller lyd på Commons

Foto av utviklingsprosjektet Nelson's View bak Rosia Cottages, Flickr
Viento de Levante

Viento de levante eller levanter viser til en østlig vind som blåser vest i Middelhavet og er et eksempel på en «gapvind».


== Beskrivelse ==
Vinden oppstår sentralt i Middelhavet eller rundt Balearene og blåser vestover og gjennom Gibraltarstredet hvor den blir ekstra kraftig.  Vinden fører er fuktig og fører med seg tåke og nedbør på østsiden av sundet, men er tørr på vestsiden, siden fuktigheten faller ned som regn i fjellene mellom Algeciras og Tarifa. Vinden er kjent for å skape skyformasjoner over Gibraltarklippen. Levantervinden kan oppstå til alle tider av året, men oftest fra mai til oktober.


== Gibraltarstredet ==
I Gibraltarstredet fører vinden til en kraftig gapvind som kan være farlig til sjøs, særlig når vinden blåser mot tidevannstrømmene. Gibraltarstredet er bare om lag 15 km på det smaleste og 55 km langt, og stredet er omgitt av forholdsvis høye fjell. Vinden kan nå en styrke på 10 til 20 m/s og er kraftigst vest i sundet. Høytrykkene i området fører ofte til vertikalt stabile luftlag i området, og dette medvirker til kraftigere vind gjennom stredet. Under slike forhold kan vinden gå fra nesten stille i Alboransjøen til sterk kuling på vestsiden av sundet.


== Navn ==
Navnet på vinden kommer fra levante (spansk for «øst») og viser til hvor vinden kommer fra. Det motsatte til levante er poniente (spansk for «vest»).


== Se også ==
Borene
Mistralvinden
Sjirokko


== Eksterne lenker ==
Lokale middelhavsvindar Arkivert 22. september 2007 hos Wayback Machine.
Navn på vinder
Vikværing

En vikværing er en person fra Viken, området rundt Oslofjorden. Betegnelsen ble mye brukt i middelalderen.
Vikværing er også foreslått av Språkrådet som benevnelse på innbyggere i det nye Viken fylke som ble en realitet 1. januar 2020 da Østfold og Akershus og Buskerud fylker ble slått sammen.
Vikværingen er navnet på Noregs Mållags fylkeslag for Oslo og de tidligere fylkene Akershus og Vestfold.


== Se også ==
Vikværsk


== Eksterne lenker ==
Om Vikværing, fra Lokalhistoriewiki
NM i stafetter 2015

Norgesmesterskapet i stafetter 2015 var en del av NM i friidrett 2015, men ble arrangert som et eget stevne i Larvik 30. og 31. mai 2015. Arrangør var Larvik Turn og IF. 


== Resultater, menn senior ==


=== 4x100m ===
Finale:


=== 4x400m ===


=== 4x1500m ===


== Resultater, kvinner senior ==


=== 4x100m ===


=== 4x400m ===


=== 4x800m ===


== Resultater, menn junior ==


=== 4x100m ===
Medaljevinnere:


=== 4x400m ===
Medaljevinnere:


=== 4x1500m ===


== Resultater, kvinner junior ==


=== 4x100m ===
Medaljevinnere:


=== 4x400m ===
Medaljevinnere:


=== 4x800m ===
Medaljevinnere:


== Kilder ==
Larvik Turn og IL - NM stafetter 2015 - 30.05.2015
Larvik Turn og IL - NM stafetter 2015 - 31.05.2015
Nattsvermere (andre betydninger)

Nattsvermere eller Nattsvermeren kan vise til:

Nattsvermere – et insekt
Nattsvermere (TV-film) – en norsk film fra 1981
Nattsvermeren – en bok fra 1988 av Thomas Harris
Nattsvermeren (film) – en filmatisering av boken fra 1991
Primorsko-notranjska

Primorsko-notranjska (Kystlandet-Indre Krain), tidligere Notranjsko-kraška (Indre Krain-Karst) er et av Slovakias tolv statistikkområder på NUTS3-nivå.
Regionen som ble opprettet i 2005, er kun for statistiske og ikke administrative formål. De administrative funksjoner ivaretas i Slovenia av staten og kommunene.


== Kommuner ==
Bloke
Cerknica
Ilirska Bistrica
Loška Dolina
Pivka
Postojna


== Referanser ==
Mark O’Sullivan

Mark O'Sullivan (født 1. februar 1983 i Cork, Irland) er en irsk fotballspiller som for tiden oppholder seg i den irske toppklubben Cork City FC.  Han spiller angriper, nærmere bestemt spiss, og har draktnummer 23. Sullivan signerte for Cork City rett før 2014 sesongen startet. Han spilte tidligere for den irske klubben Avondale United FC.
Sullivan har aldri spilt en A-landskamp for Irland, og heller aldri blitt tatt ut til landslaget,


== Eksterne lenker ==
(en) Mark O'Sullivan – Soccerbase.com
Catoxantha

Catoxantha er en slekt av biller som hører til familien praktbiller (Buprestidae).


== Utseende ==
Store (gjerne 30-50 millimeter), avlange praktbiller med skinnende farger. De fleste er grønt metalliske, men lyse flekker og metalliske kobber- eller purpurfarger forekommer også. Hodet er forholdsvis lite, antennene noe klubbeformede. Pronotum er mye smalere enn dekkvingene, tilsmalnet forover. Dekkvingene er lange, med lengdefurer. Beina er ganske korte.


== Levevis ==
Som hos de fleste andre praktbiller utvikler larvene seg i død ved.


== Utbredelse ==
Slekten er utbredt i Sørøst-Asia.


== Systematisk inndeling ==

Gruppen blir noen ganger plassert som en stamme i underfamilien Buprestinae.
Inndelingen følger 

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien furupraktbiller (Chrysochroinae) Laporte de Castelnau, 1835
Stammen Chrysochroini Laporte de Castelnau, 1835
Understammen Chrysochroina Laporte de Castelnau, 1835
Slekten Catoxantha Solier, 1833
Catoxantha bonvouloirii Deyrolle, 1864
Catoxantha eburnea Janson, 1874
Catoxantha liouvillei Théry, 1923
Catoxantha opulenta (Gory, 1832)
Catoxantha pierrei Descarpentries, 1948
Catoxantha purpurea White, 1843
Catoxantha regina Schaufuss, 1863


== Referanser ==


== Eksterne lenker ==
(en) Catoxantha i Global Biodiversity Information Facility 
(en) Kategori:Catoxantha – bilder, video eller lyd på Wikimedia Commons 
Catoxantha – detaljert informasjon på Wikispecies
Sønner av Norge (film)

Sønner av Norge er en norsk filmkomedie fra 1961 regissert av Øyvind Vennerød. Manuset ble skrevet av Jørn Ording og Vennerød. I rollene som borgere av Solbråten finner vi blant annet Inger Marie Andersen, Odd Borg, Turid Balke, Arne Bang-Hansen og Willie Hoel.Den ble etterfulgt av Sønner av Norge kjøper bil.


== Handling ==
På Solbråten er mennene så opptatt med velforening, dugnad og hjemmevern at de knapt får tid til å spise før de sover middag. At de i tillegg må stikke innom jobben, gjør ikke livet lettere. Konstituert ekspeditør på Solbråten postkontor, Gunnar Sørensen, er formann i hovedkomitéen. Han blir assistert av ligningssekretær Baltzersen (som har telefon) og slaktermester Anton Andersen. Sistnevnte er også formann i navnekomitéen for Solbråtendagen, mens Baltzersen er formann i underholdnings-, merke- og rosettkomiteen. Gunnar Sørensen interesserer seg også litt vel mye for det «svake kjønn». Dette vil ikke kona Randi akseptere. Hun allierer seg med skolevenninnen Eva Wikdahl, Solbråtens nye tannlege. Under konas målbevisste ledelse legger tannlegen sine garn ut etter herr Sørensen.


== Rolleliste ==
Inger Marie Andersen - Gunnars kone
Odd Borg - Gunnar Sørensen, postekspeditør
Ingerid Vardund - Eva Wikdahl, tannlege
Turid Balke - Fru Baltzersen
Arne Bang-Hansen - Baltzersen, ligningssekretær
Willie Hoel - Anton Andersen, slakter
Ingvald Bredangen - Doktoren hos Gunnar
Wilfred Breistrand - Kunde på ligningskontoret
Ellen Bugge - Baltzersens sekretær
Aagot Børseth - Kunde på postkontoret
Lalla Carlsen - Moren til Gunnar Sørensen
Kari Diesen - Alfhild Andersen, slakterens kone
Tore Foss - Urias Ulm, kunde på postkontoret
Elisabeth Granneman - Skrikende dame
Gustav Adolf Hegh
Egil Hjorth-Jenssen - Setermoen, redaktør i Solbråten tidende
Knut Hultgren - I Heimevernet
Ole Langerud - Michelsen i komitéen
Britta Lech-Hanssen
Erling Lindahl - Målmann i avisredaksjonen
Grynet Molvig - Ingrid Mollbakken, ansatt på postkontoret
Arvid Nilssen - Bileier på Solbråten
Randi Nordby - Fru Jørgensen
Arve Opsahl - Evensen, vaktmester
Knut Risan - Forhenværende abonnent med ulovlig språkbruk
Rolf Sand - Berg, frisør
Ragnar Schreiner
Aud Schønemann - Beboer på Solbråten
Liv Uchermann Selmer
Arne Torvik - I Heimvevernet
Annema Trosdahl
Arild Trønnes - I kø på ligningskontoret


== Referanser ==


== Eksterne lenker ==
(en) Sønner av Norge på Internet Movie Database 
(no) Sønner av Norge i Nasjonalbibliotekets filmografi 
(no) Sønner av Norge hos Filmfront 
(sv) Sønner av Norge i Svensk Filmdatabas